ArcGIS

ArcGIS on ESRIs ("Environmental System Research Institute") toodetud GIS-i ("Geographic Information System") tootepere nimi. GIS on automatiseeritud süsteem ruumiliste andmete kogumiseks, haldamiseks, säilitamiseks, päringute tegemiseks, analüüsiks ja esituseks. Geograafilised infosüsteemid hõlmavad kartograafiat, statistilist analüüsi ning andmebaaside tehnoloogiat.
ArcGISi süsteem on kaartide ja geograafilise informatsiooniga töötamiseks. Seda kasutatakse kaartide loomiseks ja kasutamiseks, geograafilise informatsiooni jagamiseks ja leidmiseks, kaartide kasutamiseks erinevates rakendustes, geoandmebaaside koostamiseks, kaardistatud informatsiooni analüüsimiseks, geograafilise informatsiooni haldamiseks.
ArcGISi tunnused:
ArcGIS teenused tagavad juurdepääsu kogu maailma 2D- ja 3D-kaardiandmetele. 3D-andmed on esitatud temaatiliste kaartidena: kujutised, reljeefivarjutused, poliitiline kaart ja tänavavõrgustik.
Ajalugu.
ESRI – "Environmental System Research Institute", asutatud 1969. aastal, on maailma juhtivaid GIS-tarkvara tootjaid. Peakorter asub Redlandsis (California, USA). Esimene miniarvutitele mõeldud ArcINFO versioon võeti kasutusele 1982. aastal. Esimesed tööjaamad töötasid UNIXi-platvormil. 1989. aastal töötati välja Arc/Info DOS-is töötavate personaalarvutite jaoks ning hiljem, kui üha populaarsemaks muutus Windowsi keskkond, ka selle joaks. Arc/Info on olnud käsureapõhine ("command line based)" toode, mis tähendab seda, et kogu töö programmis tehti ära käsuakendesse tipitud käskudega. Graafilise kasutajaliidesega Arc/Info, tänapäevase ArcView eelkäija nägi päevavalgust 1992. aastal. Seda personaalarvutite jaoks ning erinevate operatsioonisüsteemide jaoks edasi arendades jõuti 2002. aastal mais ühe populaarseima tooteni – ArcView 3.3. Tänase ArcGISi loogika sai alguse versioonist 7.0 ning uue põlvkonna ArcGIS loetakse alates versioonist 8.0. Lisandusid uued kasutajaliidesed, rakendused, muutus täielikult andmevorming.
Viimased versioonid:
Rakendused.
ArcGISi rakendused jagunevad 4 suurde gruppi:
ArcGIS-i Serveri põhivõimalused on järgmised:
Desktop GIS.
Desktop GIS on töölauatarkvara. Kasutatakse ruumiandmete sisestamiseks, analüüsimiseks, töötlemiseks, kaartide valmistamiseks, andmete levitamiseks. Kõigil ArcGISi töölauatoodetel on ühtne kasutajaliides ja arenduskeskkond.
ArcGIS for Desktop on kasutatav kolme funktsionaalsuse taseme ehk vastava litsentsi alusel:
Kõikidel ArcGIS Desktopi toodetel on kaks rakendust:
Nii ArcMapi kui ka ArcCatalogi tööväljad jagunevad järgmisteks osadeks:
Alates versioonist ArcGIS 10 on ArcCatalogi vahendid kasutatavad otse ArcMapi keskkonnas (vahekaardil Catalog).
Andmed.
ArcGIS võimaldab kasutada samas keskkonnas eri vormingus andmeid.
Vektorandmevormingutest on võimalik otse ArcMapi laadida:
ArcGIS võimaldab kasutada ka tabeliandmeid, millel puudub ruumiline geomeetria, kuid mida on vastava võtmevälja olemasolul võimalik seostada ruumikuju omavate tabelitega.
Geoandmebaas.
Geoandmebaas on ESRI uus atandartandmevorming, mis on kasutusel alates ArcGIS 9.x versioonist. Erinevalt varasemast, failipõhisest shape- ja coverage-vormingust, hoiab geoandmebaas objektide ruumikujusid (koordinaate) ning tärkandmeid andmebaasipõhiselt koos. Erineva geomeetria ja sisuga andmed moodustavad geoandmebaasis objektiklassid. Lisaks objektiklassidele saab geoandmebaasis hallata ka rasterandmeid ning tabeleid. Objektiklasse topoloogiakontrolli või võrgustikuülesannete lahendamiseks grupeerides moodustuvad geoandmebaasi raamobjektid. Seega on geoandmebaasis nii raamobjekti koosseise kuuluvad objektiklassid, kui ka iseseisvad objektiklassid.
Geoandmebaasi elemendid: